சபாஷ் மீனா

சபாஷ் மீனா என்பது 1958 ஆம் ஆண்டு வெளிவந்த தமிழ் நகைச்சுவைத் திரைப்படமாகும். பி. ஆர். பந்துலு தயாரித்து இயக்கிய இத்திரைப்படத்தில் சிவாஜி கணேசன், பி. சரோஜாதேவி, சந்திரபாபு, மாலினி ஆகியோர் முதன்மை வேடங்களில் நடித்தனர். பந்துலு, எஸ். வி. ரங்கராவ் ஆகியோர் துணைப்பாத்திரங்களில் நடித்திருந்தனர். இப்படம் 3 அக்டோபர் 1958 அன்று வெளியிடப்பட்டது. இப்படம் இந்தியில் தில் தேரா தீவானா (1962), கன்னடத்தில் அலியா கெலேயா (1971), மலையாளத்தில் சிரிக்குடுக்கா (1976) என மறு ஆக்கம் செய்யப்பட்டது.

நடிகர்கள் 

நடிகர்கள்
 மோகனாக சிவாஜி கணேசன் 
 மீனாவின் தந்தையாக பி. ஆர். பந்துலு 
 சேகராக சந்திரபாபு 
 அப்பாதுரையாக எஸ். வி. ரங்கராவ் 
 மணியாக வி. ஆர். இராஜகோபால் 
 டி. பாலசுப்பிரமணியம்
 சந்தான பாரதி
 சேகராக நடராஜன் 
 சதாசிவம் பிள்ளையாக பொன்னுசாமி பிள்ளை
 கணபதி பட்

நடிகைகள்
 மாலதியாக சரோஜாதேவி 
 மீனாவாக மாலினி 
 பார்வதியாக பி. எஸ். ஞானம்
 கிருஷ்ணாபாய்
 "ஆணாக பிறந்ததெல்லாம்" நடனக் கலைஞராக சந்திரா
 சாந்தா

தயாரிப்பு 
இப்படத்தில் இரட்டை வேடத்தில் நடித்த சந்திரபாபு டித்திருந்தார். அதற்காக சிவாஜி கணேசனை விட ஒரு ரூபாய் கூடுதலாக சந்திரபாபு சம்பளம் வாங்கினார்.

இசை 
டி. ஜி. லிங்கப்பா இசையமைக்க பாடல் வரிகளை கு. மா. பாலசுப்பிரமணியம் எழுதினார். இபட்டத்தில் இடம்பெற்ற "காணா இன்பம் கனிந்ததேனோ" பாடல் இந்துஸ்தானி ராகமான பாகேசிறீயில் அமைக்கப்பட்டுள்ளது.

வெளியீடும், வரவேற்பும் 
சபாஷ் மீனா 3 அக்டோபர் 1958 அன்று வெளியிடப்பட்டது. இப்படம் ஏ. எல். எஸ். புரொடக்சன்ஸ் மூலம் விநியோகிக்கப்பட்டது. இது முன்னதாக 19 செப்டம்பர் 1958 இல் வெளியிட திட்டமிடப்பட்டது, ஆனால் சில தாமதம் ஏற்பட்டதால் ஒத்திவைக்கப்பட்டது. கர்நாடகம் போன்ற தமிழ் பேசாத பகுதிகளில் கூட இப்படம் பெரும் வெற்றி பெற்றது. தெலுங்கில் சபாஷ் பில்லா என்ற பெயரில் மொழிமாற்றம் செய்யப்பட்டது, அங்கு வெற்றிப் பெறவில்லை.

மேற்கோள்கள் 
 

1958 தமிழ்த் திரைப்படங்கள்‎
இந்தியத் தமிழ்த் திரைப்படங்கள் 
சிவாஜி கணேசன் திரைப்படங்கள்
சந்திரபாபு நடித்த திரைப்படங்கள்
சரோஜாதேவி நடித்த திரைப்படங்கள்
டி. ஜி. லிங்கப்பா இசையமைத்த திரைப்படங்கள்